അതിവ്യാപന ശേഷിയുള്ള കൊവിഡ് വകഭേദം കേരളവും ജാഗ്രതയില് വിമാനത്താവളങ്ങളില് പ്രത്യേക പരിശോധന നടത്താന് തീരുമാനം തിരുവനന്തപുരം: അതിവ്യാപന ശേഷിയുള്ള പുതിയ കൊവിഡ് വകഭേദത്തിന്റെ സി.1.2 പശ്ചാത്തലത്തില് വിമാനത്താവളങ്ങളില് പ്രത്യേക പരിശോധന നടത്താന് സംസ്ഥാന സര്ക്കാര് തീരുമാനം. ദക്ഷിണാഫ്രിക്ക ഉള്പ്പടെ എട്ട് രാജ്യങ്ങളില് നിന്ന് വരുന്നവരെ പ്രത്യേകം നിരീക്ഷിക്കും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മുഖ്യമന്ത്രിയുടെ നേതൃത്വത്തില് ചേര്ന്ന കൊവിഡ് അവലോകന യോഗത്തിലാണ് തീരുമാനം. 60 വയസ്സിന് മുകളിലുള്ളവരുടെ വാക്സിനേഷന് ഉടനെ പൂര്ത്തിയാക്കാനും നിര്ദേശം നല്കി. ദക്ഷിണാഫ്രിക്കയിലും നിരവധി വിദേശരാജ്യങ്ങളിലും കണ്ടെത്തിയ കൊറോണ വൈറസിന്റെ പുതിയ വകഭേദം കൂടുതല് വ്യാപന ശേഷിയുള്ളതാണെന്നും വാക്സിനെ അതിജീവിക്കുന്നതാണെന്നുമാണ് വിലയിരുത്തല്. ഈ വര്ഷം മെയിലാണ് കോവിഡിന്റെ സി.1.2 വകഭേദം ആദ്യമായി കണ്ടെത്തിയത്. നാഷണല് ഇന്സ്റ്റിറ്റ്യൂട്ട് ഫോര് കമ്മ്യൂണിക്കബിള് ഡിസീസ് എന്ഐസിഡി, ക്വാസുലു നെറ്റാല് റിസര്ച്ച് ഇന്നോവേഷന്, ദക്ഷിണാഫ്രിക്കയിലെ സ്വീക്വന്സിങ് പ്ലാറ്റ്ഫോം എന്നിവടങ്ങളിലെ ശാസ്ത്രജ്ഞരാണ് ഇത് സംബന്ധിച്ച് പഠനം നടത്തിയത്. ലോകത്ത് ഇതുവരെ കണ്ടെത്തിയ കൂടുതല് ആശങ്കയുണ്ടാക്കുന്ന വകഭേദത്തേക്കാള് കൂടുതല് മ്യൂട്ടേഷന് സംഭവിക്കാന് ഇടയുളള വകഭേദമാണ് ഇതെന്ന് ഗവേഷകര് വ്യക്തമാക്കി. സി.1.2 എന്നു പേരിട്ടിരിക്കുന്ന പുതിയ വകഭേദത്തിന്റെ സാന്നിധ്യം ഓഗസ്റ്റ് 13വരെയായി ചൈന, കോംഗോ, മൗറീഷ്യസ്, ഇംഗ്ലണ്ട്, ന്യൂസീലന്ഡ്, പോര്ച്ചുഗല്, സ്വിറ്റ്സര്ലന്ഡ് എന്നിവിടങ്ങളിലും കണ്ടെത്തിയിട്ടുണ്ടെന്ന് അവര് പറഞ്ഞു. ഓരോ മാസംതോറും ദക്ഷിണാഫ്രിക്കയിലെ സി.1.2 വകഭേദത്തിന്റെ എണ്ണത്തില് സ്ഥിരമായ വര്ദ്ധനവ് കണ്ടെത്തിയിട്ടുണ്ട്. മെയ് മാസത്തില് 0.2 ശതമാനമാണ് സ്ഥീരികരിച്ചതെങ്കില് ജൂണില് 1.6 ശതമാനമായും ജൂലൈയില് 2 ശതമാനമായും ആ വകഭേദം ഉയര്ന്നു.